Finland

Republik Finland (; ) atau ringkasnya Finland () ialah sebuah negara dalam rantau Nordik utara benua Eropah dikelilingi Laut Baltik di sebelah barat daya, Teluk Finland di sebelah tenggara dan Teluk Bothnia di sebelah barat sambil bersempadankan Sweden di belah barat laut, Norway di belah utara dan Rusia di belah timur. Finland juga mempunyai sempadan laut dengan Estonia. Pulau Åland di barat daya berada di bawah Finland tetapi mendapat kuasa memerintah sendiri. Ibu negara Finland adalah Helsinki dan bandar besar kedua terbesar adalah Tampere.

Pada 12 Mei 2023, Presiden dan Perdana Menteri Finland mendesak penyertaan pemerintah negara mereka dalam Pertubuhan Perjanjian Atlantik Utara dengan segera, ia mendapat sokongan hampir sebulat suara undian 188–8 pada 17 haribulan sama. Finland menyertai pertubuhan itu secara rasmi pada 4 April 2023.

Penamaan 
Nama "Finland" yang mula diungkapkan dalam Bahasa Sweden berakar Jermanik seturunan kata Jerman Pertengahan Lama vende 'pejalan, perantau' mula dicatatkan merujuk kepada kawasan pesisiran sekitar Turku di hujung barat daya tanah itu seawal abad ke-12 dan 13. Nama setempat Suomi diberikan dalam Bahasa Finland tuturan para warganya tidak pasti asal-usulnya tetapi ada usulan ia seakar dengan kata saame (orang Sámi).

Sejarah 

Untuk rencana lanjutan, lihat Sejarah Finland
Finland mempunyai sejarah yang bergelora. Sejak 1154, negara ini telah menjadi sebahagian Kerajaan Sweden. Sewaktu abad ke-18, negara ini telah diduduki oleh tentera Rusia sebanyak dua kali. Pada 1808, Finland telah ditakluki tentera Maharaja Aleksandr I dan kemudiannya kekal sebagai Duci Besar berautonomi di bawah Empayar Rusia sehinggalah akhir tahun 1917. 

Era 1860an telah menyaksikan kebangkitan semangat nasionalisme rakyat Finland dan kelahiran pergerakan Fennomans. Pada 6 Disember, 1917, iaitu beberapa bulan selepas Revolusi Bolshevik di Rusia, Finland telah mengisyhtiharkan kemerdekaannya. Walaupun begitu, negara ini hanya mencapai kemerdekaan secara rasmi pada 3 Januari 1918 dan pertelingkahan sempadan telah diselesaikan selepas Perjanjian di Tartu ditandatangani pada 1920. Namun demikian, ancaman Kesatuan Soviet tidak berakhir disitu sahaja. Sewaktu Perang Dunia II, Finland telah menentang Kesatuan Soviet sebanyak dua kali: pertamanya pada Perang Musim Sejuk antara 1939–1940 dan Perang Sambungan antara 1941–1944. Pada 1944, Finland sekali lagi diserang kali ini dari pihak tentera Jerman dalam Perang Laplands 1944-1945, dimana tentera Finland berjaya mengusir tentera Jerman dari sebelah Utara Finland. Selepas perang tamat, kerajaan Finland telah memetarai beberapa perjanjian dengan jirannya yang besar iaitu kesatuan Soviet antara 1947-1948 serta menyerahkan wilayah-wilayahnya iaitu Karelia, Salla dan Petsamo kepada negara tersebut.

Selepas perang, Finland berada dalam keadaan yang merbahaya sebagai negara penampan buffer state antara kuasa besar komunis Kesatuan Soviet dan negara-negara demokratik yang lain di Eropah. Oleh itu pada 1948, negara ini terpaksa menandatangani perjanjian Finno–Soviet iaitu Perjanjian Persahabatan, Kerjasama, dan Bantuan secara Mutual, yang juga dikenali sebagai Perjanjian YYA. Perjanjian ini adalah penting untuk memastikan survival Finland sebagai sebuah negara kapitalis demokrasi. Pada asasnya dalam perjanjian ini, Finland mesti kekal sebagai sebuah negara neutral sewaktu Perang Dingin dan membendung sebarang serangan terhadap Kesatuan Soviet melalui Finland.

Era pasca-perang telah menyaksikan pembangunan ekonomi yang pesat dan kestabilan politik di Finland. Negara yang dulunya hampir musnah akibat perang yang berpanjangan telah bangkit menjadi sebuah ekonomi yang sangat kompetitif dan berteknologi tinggi. Walaupun ia mempunyai perhubungan yang tidak baik dengan Kesatuan Soviet, negara ini merupakan salah satu rakan dagangannya yang utama. Oleh itu kejatuhan Kesatuan Soviet pada 1991 telah memberi tamparan yang hebat kepada ekonomi Finland. Namun demikian, dalam masa yang singkat negara ini telah pulih kembali.Malah pada 1995 negara ini telah diterima untuk menyertai Kesatuan Eropah. Kini, Finland dianggapsebagi sebuah negara yang sangat maju terutamanya dalam penggunaan Internet dan industri telefon bimbit. Selain itu, negara ini cukup terkenal dengan sistem pendidikan dan sistem sosial yang cemerlang.

Pada 12 Mei 2022, Presiden dan Perdana Menteri Finland mengumumkan hasrat menganggotai NATO "tanpa berlengah lagi" seiring sokongan kuat dalam negara susulan Pencerobohan Rusia ke atas Ukraine tahun sama. Parlimen Finland mengundi menyokong dengan majoriti 188–8 pada 17 haribulan berikutnya, Presiden dan Menteri Luar Negeri menghantarkan permohonan keanggotaan pada hari berikutnya. Finland rasmi memasuki NATO pada 4 April 2023.

Politik 
Finland menggunakan sistem semi-presidensial dengan parlimen. Presiden Finland bertanggungjawab terhadap hal ehwal luar negeri sedangkan kekuasaan eksekutif dijalankan oleh kabinetnya, Valtioneuvosto atau Statsrådet, yang terdiri dari Perdana Menteri dan menteri untuk berbagai jabatan.

Parlimen Finland yang dipanggil Eduskunta atau Riksdag mempunyai 200 orang ahli dan merupakan kuasa legislatif tertinggi di negara tersebut. Parlimen ini boleh mengubah Perlembagaan Finland dan mengalahkan hak veto presiden. Rang undang-undang boleh diusulkan oleh kabinet ataupun dari anggota Eduskunta yang dipilih untuk empat tahun melalui pilihan raya secara perwakilan berkadar.

Daerah 

Untuk rencana lanjutan, lihat Daerah di Finland

Geografi 
Finland adalah sebuah negara dengan ribuan tasik dan pulau; iaitu sebanyak 187,888 tasik dan 179,584 pulau. Salah satu tasiknya, Saimaa, adalah yang ke-5 terbesar di Eropah. Bentuk tanah Finland kebanyakan datar dengan beberapa bukit dan titik tertingginya, Haltitunturi pada 1.328 m, berada di hujung utara Laplandia. Di samping banyak tasik, lanskapnya juga didominasi oleh hutan pokon pine (sekitar 68% dari luas tanah) dan sedikit tanah subur.

Sebagian besar dari kepulauan ditemukan di barat daya, bagian dari kepulauan Åland, dan sepanjang tepi pantai selatan di Teluk Finland. Finland adalah salah satu dari sedikit negara di dunia yang tetap bertumbuh disebabkan pengangkatan isostatik yang telah terjadi sejak zaman ais terakhir, luas wilayah negara ini juga tumbuh sekitar 7 kilometer persegi setiap tahun.

Iklim di Finland Selatan adalah iklim menengah utara. Di Utara Finland, terutama di Laplandia, sebuah iklim subarktik mendominasi, dengan musim dingin yang sangat dingin dan musim panas yang hangat.

Seperempat dari wilayah Finlandia terletak di dalam Lingkaran Arktik, dan akibantnya Finland mengalami matahari tengah malam. Di titik paling utara Finland, matahari tidak terbenam selama 73 hari di waktu musim panas, dan tidak terbit untuk 51 hari dalam musim dingin.

Nota

Rujukan

Lihat juga 
 Senarai nama bandar di Finland
 Daftar negara

Republik
Demokrasi liberal
Negara di Eropah
Negara dan wilayah berbahasa Sweden